google/wiki40b huggingface dataset:
पुनर्बलन

ऐसी कोई क्रिया जो अनुक्रिया की संख्या में वृद्धि करती है पुनर्बलन (reinforcement) कहलाती है। मानव द्वारा सीखे हुए अधिकांशतः व्यवहार की व्याख्या हम क्रियाप्रसूत अनुबन्धन के सहयोग से कर सकते हैं। क्रियाप्रसूत अनुबन्धन में पुनर्बलन की निर्णायक भूमिका है। यह नकारात्मक या सकारात्मक हो सकता है।

सकारात्मक पुनर्बलन

स्किनर के प्रयोग में चूहा बार-बार लीवर दबाने की अनुक्रिया करता है और भोजन प्राप्त कर लेता है। इसे सकारात्मक पुनर्बलन कहते हैं। इस प्रकार एक सकारात्मक पुनर्बलन या पुरस्कार (उदाहरणार्थ भोजन, यौन-सुख आदि) वह प्रवृत्ति है जिससे उस विशिष्ट व्यवहार के प्रभाव को सीखने को बल मिलता है। सकारात्मक पुनर्बलन वह कोई भी उद्दीपन (स्टिमुलेशन) है जिसके माध्यम से उस विशिष्ट अनुक्रिया को आगे जाने का बल मिलता है। (उदाहरण- भोजन, लीवर के दबाने को बल प्रदान करता है।

नकारात्मक पुनर्बलन

नकारात्मक पुनर्बलन द्वारा एक बिल्कुल भिन्न प्रकार से अनुक्रिया की संख्या में वृद्धि की जाती है। मान लीजिए स्किनर बाक्स के अन्दर चूहे के पंजों पर प्रत्येक सेकेन्ड पर विद्युत आघात दिया जाता है। जैसे ही चूहा लीवर दबाता है विद्युत आघात दस सेकेन्ड के लिए रोक दिया जाता है।इससे चूहे की अनुक्रिया की संख्या में वृद्धि हो जाती है। इस विधि को नकारात्मक पुनर्बलन कहा जाता है जिसमें प्रतिकूल उद्दीपन का प्रयोग किया जाता है। (उदाहरण- गर्मी, विद्युत आघात, तेजी से दौड़ना आदि)। ‘नकारात्मक’ शब्द पुनर्बलन की प्रकृति को बताता है (विमुखी उद्दीपन)।यह पुनर्बलन है क्योंकि यह अनुक्रियाओं की संख्या में वृद्धि करता है। इस विधि को ‘पलायन’ अधिगम कहा गया क्योंकि चूहा अगर लीवर को दबाता है तो आघात से बच सकता है। दूसरे तरह के नकारात्मक पुनर्बलन के परिणामस्वरूप जो अनुबन्धन (कन्डीशनिंग) होता है उसे बचाव द्वारा (अवॉयडेन्स) सीखना कहा गया जिसमें चूहा लीवर दबाकर आघात से बच सकता है। पलायन या बचाव द्वारा सीखने में नकारात्मक पुनर्बलन का प्रयोग किया जाता है और प्राणी पलायन द्वारा इससे बच जाता है।

पुनर्बलन की अनुसूची

अनुक्रियाओं को पुनर्बलित कैसे किया जा सकता है? यह निरन्तर पुनर्बलन या आंशिक पुनर्बलन के प्रयोग से हो सकता है। निरन्तर पुनर्बलन में प्रत्येक उचित अनुक्रिया को पुनर्बलित किया जाता है। उदाहरण के लिये जितनी बार भी चूहा लीवर दबाता है उसे उतनी ही बार प्लेट में भोजन (पुनर्बलन) प्रस्तुत किया जाता है। वैकल्पिक तौर पर अनुक्रियाओं को कभी आंशिक या कभी रुकावट के साथ पुनर्बलित किया जाता है। निरन्तर पुनर्बलन के मिलने से नये व्यवहार स्थापित करने या सुदृढ़ करने में बहुत सहायता मिलती है। दूसरी तरफ आंशिक पुनर्बलन सीखे हुये व्यवहार को बनाये रखने में अधिक शक्तिशाली है।
२३०९ ईसा पूर्व

२३०९ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से २३०९ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
1990 इंडियन वेल्स मास्टर्स

पुरुष एकल

स्टीफन एडबर्ग ने  आंद्रे अगासी को 6-4, 5-7, 7-6, 7-6 से हराया।

पुरुष युगल

बोरिस बेकर /  गाय फोर्जे ने  जिम ग्रैब /  पैट्रिक मेकनरो को 6-4, 6-3 से हराया।
सिंघम रिटर्न्स

फिल्मीकरण

रोहित शेट्टी ने अपने फिल्म चेन्नाई एक्सप्रेस के बाद ही इस बात को कह दिया था कि वे आगे सिंघम 2 के लिये कार्य करेंगे। उन्होंने फिल्म जारी होने के कुछ समय बाद ही मुख्य अभिनेता अजय देवगन के साथ इस फिल्म का कार्य शुरू कर दिया था।
रोहित शेट्टी का इसपर कार्यरत होने का समय दिसम्बर २०१३ माना गया। इसका पूर्व-उत्पादन गोलमाल ४ के साथ किया जाना था जो खुद एक सीक्वल फिल्म है। अपनी अगामी फिल्म एक्शन जेक्शन जिसके डायरेक्टर प्रभुदेवा हैं तथा जो ७ नवम्बर २०१४ के दीनांक पर रिलीज़ होने हेतु अनुसूचित है, के २० दिनों की शूटिंग के बाद ही अजय देवगन इस फिल्म के मुख्य नायक के रूप में संभव हो पाए।

भारत

इसने पहले ही दिन में कुल 32.09 करोड़ (US$4.69 मिलियन) बनाकर किक को जिसने पहले दिन 26 करोड़ (US$3.8 मिलियन) बनाए थे, पीछे छोड़ दिया। तथा भारत की चौथी पहले ही दिन में अधिक धनराशि प्राप्त करने वाली फ़िल्म बन गई।
ज्योति प्रकाशन

यह हिन्दी पुस्तकों के एक प्रमुख प्रकाशक हैं।
अकबर के नवरत्न

अबुल फ़ज़ल

इतिहासज्ञ अबुल फजल (१५५१ - १६०२) ने अकबर के शासन काल की प्रमुख घटनाओं को कलमबद्ध किया था। उन्होंने अकबरनामा और आइन-ए-अकबरी की रचना की थी। इनका जन्म आगरा में हुआ।इनकी हत्या सलीम ने करवाई थी वीरसिंह बुंदेला द्वारा। अबुल फजल ने पंचतंत्र का फारसी अनुवाद अनवर-ए-सादात नाम से किया।

फ़ैज़ी

फैजी(१५४७ - १५९५) अबुल फजल के भाई थे जो फारसी में कविता लिखते थे और जिन्हें अकबर ने अपने बेटे के गणित शिक्षक के पद पर नियुक्त किया था। शेख अबु अल-फ़ैज़, प्रचलित नाम:फ़ैज़ी (२४ सितंबर १५४७, आगरा–५ अक्टूबर १५९५, लाहौर) मध्यकालीन भारत का फारसी कवि था।

तानसेन

कवि तानसेन अकबर के दरबार के एक विलक्षण संगीतज्ञ थे। संगीत सम्राट तानसेन की नगरी ग्वालियर के लिए कहावत प्रसिद्ध है कि यहाँ बच्चे रोते हैं, तो सुर में और पत्थर लुढ़कते हैं तो ताल में। मियां की मल्हार राग इन्होने बनाया था। इनके बचपन का नाम तन्ना मिश्रा या राम तनु पांडे था।
तानसेन को दीपक राग का बहुत बड़ा ज्ञाता माना जाता था

बीरबल

परम बुद्धिमान राजा बीरबल (१५२८-१५८३) अकबर के विशेष-सलाहकार थे। हास्य-परिहास में इनके अकबर के संग काल्पनिक किस्से आज भी कहे जाते हैं। बिरबल एक कवि भी थे। ब्रह्म के नाम उन्होंने एक कवि के रूप में कविताएँ लिखी हैं जो भरतपुर संग्रहालय राजस्थान में सुरक्षित हैं।

राजा टोडरमल

राजा टोडरमल अकबर के राजस्व और वित्तमंत्री थे। इन्होंने भूमि-पैमाइश के लिए विश्व की प्रथम मापन-प्रणाली तैयार की थी। ये भरतपुर अलवर के पास हरसाना ग्राम के थे अकबर के राज्य कि पेमाइस इन्होने की थी। उत्तर प्रदेश राज्य के एकमात्र राजस्व प्रशिक्षण संस्थान का नाम इनके नाम पर राजा टोडरमल भूलेख प्रशिक्षण संस्थान रखा गया है जहांआईएएस, आईपीएस, पीसीएस, पीपीएस के अलावा राजस्व कर्मियों को भूलेख संबंधी प्रशिक्षण दिया जाता है।

राजा मानसिंह

अकबर की सेना के प्रधान सेनापति महाराजा मानसिंह (जयपुर) के आमेर (आम्बेर) कच्छवाहा राजपूत राजा थे।

अब्दुल रहीम खान-ऐ-खाना

रहीम एक प्रतिष्ठित कवि थे और अकबर के संरक्षक बैरम खान के बेटे थे।

फ़क़ीर अज़ियोद्दीन

फकीर अजिओं-दिन अकबर के सलाहकार थे। वह अकबर के नवरत्नों में से एक थे।

मुल्लाह दो पिअज़ा

मुल्लाह दो पिअज़ा अकबर के अमात्य थे। यह बात को काटने के लिए काफी प्रसिद्ध थे तथा यह प्याज खाने के भी सौकिन थे। मुलला दो प्याजा की मजार हरदा मध्यप्रदेश के हरदा जिले के हँडिया तहसील में बनी है जहाँ मुगल बादशाह के समय यात्रीयों के रूकने के लिए बना गरह है इसे इस समय तेली की सराय के नाम से जाना जाता है/inka naam sheikh-chilli bhi tha.
शांडिल्य

शाण्डिल्य नामक आचार्य अन्य शास्त्रों में भी स्मृत हुए हैं। हेमाद्रि के लक्षणप्रकाश में शाण्डिल्य को आयुर्वेदाचार्य कहा गया है। विभिन्न व्याख्यान ग्रंथों से पता चलता है कि इनके नाम से एक गृह्यसूत्र एवं एक स्मृतिग्रंथ भी था।

शाण्डिल्य ऋषि के १२ पुत्र थे जो इन १२ गाँवो में प्रभुत्व रखते थे
१ सांडी 
२ सोहगौरा 
३ संरयाँ 
४ श्रीजन 
५ धतूरा 
६ भगराइच 
७ बलुआ 
८ हरदी 
९ झूड़ीयाँ 
१० उनवलियाँ 
११ लोनापार 
१२ कटियारी,
इन्हे आज बरगाव ब्राम्हण के नाम से भी जाना जाता है

उपरोक्त बारह गाँव के चारो तरफ इनका विकास हुआ है ! ये कान्यकुब्ज ब्राम्हण है! इनका गोत्र श्री मुख शाण्डिल्य - त्रि - प्रवर है, श्री मुख शाण्डिल्य में घरानो का प्रचलन है, जिसमे राम घराना, कृष्ण घराना, मणि घराना है ! इन चारो का उदय सोहगौरा, गोरखपुर से है, जहा आज भी इन चारो का अस्तित्व कायम है
यही विश्व के सर्वोत्तम श्रेष्ठ उच्च कुलीन ब्राम्हण कहलाते है इनके वंशज समय के साथ भारत के विकास के लिए लोगो को शिक्षित करने ज्ञान बाटने के उद्देश्य से भारत के विभिन्न क्षेत्रों में जा कर बस गए और वर्तमान में भारत के विभिन्न क्षेत्रों में निवास करते है। इनमे से कुछ ब्राह्मण असम मे उस समय के जो राजा थे उनके अनुरोध पर वहाँ जाकर बस गये थे और जो आज भी वहाँ के नगाउँ, मरिगाउँ ओर तेजपुर आदि जिले मे हैं जो शर्मा, बरुबा, भागबति आदि लिखते हैं।
सोहगौरा स्थान से सुल्तानपुर जिले की अमेठी तहसील के गाँव लोहरता में सोहगौरा ब्राह्मणों की एक शाखा जाकर बस गयी जहाँ से अन्य क्षेत्रों में इसका प्रसार हुआ।
इनमे से धतूरा ब्राम्हण के वंशज छत्तीसगढ़ के रायपुर जिले के तिल्दा तहसील के ताराशिव नामक ग्राम में निवास करते है जिनमे
स्वर्गीय पंडित हीरालाल तिवारी जी के सुपुत्र स्वर्गीय पंडित श्री लखनलाल तिवारी जी हुए एवं उनके सुपुत्र श्री तेजेन्द्र प्रसाद तिवारी एवं उनके सुपुत्र श्री हितेन्द्र तिवारी जी है जिनकी ख्याति चारो ओर है।
चूकि ये ऋषि धतूरा के वंशज हैं एवं धतुरिया ग्राम के वासी थे अतः इन्हे धतुरिया तिवारी भी कहते है। धतूरा ब्राह्मणों के वंशज पलामू जिले के तोलरा गांव में भी हैं। यहां तिवारी श्री बी
सा राम जी के वंशज हैं जिनके आराध्य शोखा सोमनाथ हैं।
इस में पाण्डेय का भी समावेश है
भारत-फिलिस्तीन के संबंध

इतिहास

भारत फिलिस्तीन मुक्ति संगठन के अधिकार को "फिलीस्तीनी लोगों का एकमात्र वैध प्रतिनिधि" के रूप में समकालीन रूप से मान्यता देने वाला पहला गैर-अरब देश था। मार्च 1980 में पूर्ण राजनयिक संबंधों के साथ 1975 में भारतीय राजधानी में एक पीएलओ कार्यालय स्थापित किया गया था। भारत ने 18 नवंबर 1988 को घोषणा के बाद फिलिस्तीन की राज्यता को मान्यता दी थी हालांकि भारत और पीएलओ के बीच संबंध पहली बार 1974 में स्थापित हुए थे।

शरणार्थी

इराक से फ़िलिस्तीनी शरणार्थियों का पहला समूह मार्च 2006 में भारत आया था। आम तौर पर, वे भारत में काम पाने में असमर्थ थे क्योंकि वे केवल अरबी बोलते थे, हालांकि कुछ ने यूएनएचसीआर भारत के गैर-सरकारी सहयोगियों के साथ रोजगार पाया। इन सभी को सरकारी अस्पतालों में मुफ्त पहुंच प्रदान की गई थी। भारत में इराक के 165 फिलिस्तीनी शरणार्थियों में से 137 को स्वीडन में पुनर्वास के लिए मंजूरी मिली।

द्विपक्षीय मुलाक़ात

पीएलओ के अध्यक्ष यासिर अराफात ने 20–22 नवंबर 1997 को भारत का दौरा किया। उन्होंने 10 अप्रैल 1999 को भारत की एक दिवसीय यात्रा का भी भुगतान किया। 1997 में दोनों राज्यों के बीच सहयोग पर एक समझौता ज्ञापन पर हस्ताक्षर किए गए। एमओयू ने वाणिज्य, व्यापार, संस्कृति, विज्ञान और प्रौद्योगिकी, औद्योगिक सहयोग, सूचना और प्रसारण जैसे विभिन्न क्षेत्रों में द्विपक्षीय सहयोग के लिए एक संरचित रूपरेखा प्रदान की है।  अराफात ने हैदराबाद में भारत-अरब लीग द्वारा बनाए जाने वाले एक सभागार की आधारशिला भी रखी।  अप्रैल, 1997 में उन्होंने गुटनिरपेक्ष आंदोलन के 12 वें मंत्रिस्तरीय सम्मेलन में भाग लिया, जहाँ उन्होंने एक विशेष सत्र में विदेश मंत्रियों को संबोधित किया।
पीएलओ की कार्यकारी समिति के सदस्य, सुलेमान नाज़ब, ने संयुक्त राष्ट्र के सूचना विभाग द्वारा 3-4 फरवरी 1998 को "मध्य पूर्व में शांति के लिए संभावनाएँ" विषय पर एक सेमिनार में भाग लेने के लिए भारत का दौरा किया। फिलिस्तीन चुनाव के महानिदेशक आयोग ने भारत में चुनाव प्रक्रिया से परिचित होने के लिए फरवरी, 1998 में भारत का दौरा किया, जहां उन्होंने चुनाव प्रक्रिया को देखने के लिए गांधी नगर और मुंबई का दौरा किया। फ़लस्तीनी आवास और ऊर्जा मंत्री, अब्देल रहमान हमद, अप्रैल, 1998 में अरब राजदूतों की एक और संगोष्ठी में भाग लेने के लिए भारत आए थे।  यात्रा के दौरान, उन्होंने पेट्रोलियम और प्राकृतिक गैस मंत्री और विदेश मंत्री से मुलाकात की।  विदेशी संबंधों के प्रभारी अल-फतेह की कार्यकारी समिति के सदस्य और फिलिस्तीन नेशनल काउंसिल के सदस्य हनी अल-हसन, भारतीय कम्युनिस्ट पार्टी की 17 वीं कांग्रेस में भाग लेने के लिए पीएलओ के प्रतिनिधि के रूप में भारत आए थे (सीपीआई) 18 से 20 सितंबर 1998 को चेन्नई में आयोजित हुआ। उन्होंने विदेश मंत्री से मुलाकात की।
एक भारतीय आधिकारिक प्रतिनिधिमंडल ने मई, 1997 में फिलिस्तीनी स्व-शासन क्षेत्रों का दौरा किया और गाजा में राष्ट्रपति अराफात से मुलाकात की।  विदेश मंत्री, सलीम शेरवानी, 5 सितंबर 1997 को ट्यूनिस में फिलिस्तीन के विदेश मंत्री, फारूक कादाउमी से मिले। इसके बाद भारत सरकार और पीएनए के बीच द्विपक्षीय सहयोग पर एक समझौता ज्ञापन संपन्न हुआ।  नवंबर, 1997 व्यापार, संस्कृति और सूचना के क्षेत्र में सहयोग को मजबूत करना था।

प्रधान मंत्री नरेंद्र मोदी ने 10 फरवरी 2018 को वेस्ट बैंक का दौरा किया, जो एक भारतीय प्रधान मंत्री द्वारा फिलिस्तीनी क्षेत्रों का पहला दौरा था।.  फिलिस्तीन की यात्रा के दौरान, 10 फरवरी 2018 को नरेंद्र मोदी को फिलिस्तीन के ग्रैंड कॉलर से सम्मानित किया गया
राम नारायण सिंह

बाबू राम नारायण सिंह (9 दिसंबर 1885 -- १९६४) भारत के एक प्रसिद्ध स्वतंत्रता सेनानी, सामाजिक कार्यकर्ता और राजनेता थे। स्वतंत्रता संग्राम में तथा झारखण्ड अलग राज्य के गठन में इनका योगदान अतुलनीय हैं।  वे संविधान निर्माण समिति के सदस्य भी थे जिसका गठन डॉ. भीमराव आंबेडकर के नेतृत्व में हुआ था।
बाबू राम नारायण सिंह का जन्म 9 दिसंबर 1885 में बिहार के चतरा जिले के हंटरगंज प्रखंड के तेतरिया गांव में हुआ था। इनके पिता का नाम भोली सिंह था। इनकी प्रारंभिक शिक्षा तेतरिया के विद्यालय में हुई थी इसके बाद आगे की शिक्षा इन्होने हजारीबाग के मिडिल वर्नाक्युलर स्कूल से पूर्ण की। स्नातक का अध्ययन सेंट जेवियर्स कॉलेज कलकत्ता से किया और कानून की डिग्री पूर्ण की।
बाबू राम नारायण सिंह और उनके भाई सुखलाल सिंह चतरा के शुरुआती कांग्रेस कार्यकर्ताओं में से थे। इन्होने कृष्ण बल्लभ सहाय, राज बल्लभ सिंह, कोडरमा के बद्री सिंह जैसे अन्य युवा कांग्रेस नेताओं के साथ असहयोग आन्दोलन में नेतृत्व किया था। आपने खादी का प्रचार किया और सामाजिक सुधार आन्दोलन के लिए ओपान मांझी, बंगामा मंजजी जैसे संथाल नेताओं के साथ मिलकर काम किया। वर्ष 1920-21 चतरा जिले से बाबू राम नारायण सिंह ने भारत छोड़ो आन्दोलन का नेतृत्व किया था।
रघुमुदरी श्रीहरी

रघुमुदरी श्रीहरी उर्फ़ श्रीहरी (15 अगस्त 1964 - 9 अक्टूबर 2013) टॉलीवुड अभिनेता थे। उन्होंने अपना कैरियर तेलुगू सिनेमा से आरम्भ किया था।

जीवनी

उनका जन्म विजयवाड़ा के निकट आन्ध्र प्रदेश के कृष्णा जिले में हुआ। उनके माता-पिता गुडीवाड़ा से थे। वो वहाँ से हैदराबाद चले गये और उनके बचपन में बालनगर में रहने लगे।

निधन

9 अक्टूबर 2013 को गुर्दे की बिमारी से जूझ रहे श्रीहरी ने मुम्बई के लीलावती अस्पताल में दम तोड़ दिया। उनकी आयु ४९ वर्ष थी।
संघ (समुच्चय सिद्धान्त)

समुच्चय सिद्धान्त में संघ उस समुच्चय को कहते हैं जो दो या दो से अधिक समुच्चयों के संयोजन से बनता है अर्थात दो या दो से अधिक समुच्चयों के सभी अवयवों को मिलाकर एक समुच्चय बनाय जाये तो उसे संघ समुच्चय कहते हैं। समुच्चय A और B के संघ समुच्चय को A ∪ B से निरुपित किया जाता है एवं इसे 'A संघ B' पढ़ा जाता है।
किशनगढ़ शैली

किशनगढ़ शैली राजस्थान की एक चित्र शैली है। इस चित्रशैली का विकास तो महाराजा मानसिंह के काल में हुआ था, लेकिन बनी-ठनी चित्रशैली है, उसका उद्भव महाराजा सावंत सिंह के शासन काल में हुआ था। किशनगढ़ शैली का समृद्ध काल सावंत सिंह से है, जो नागरीदास के नाम से विख्यात है। इनका काल १६९९ से १७९४ ईस्वी तक माना जाता है। इन्हीं के काल में १७४८-६४ ईस्वी का समय किशनगढ़ शैली का स्वर्ण युग माना जाता है।

शैली के प्रमुख चित्रकार

इस शैली का प्रमुख चित्रकार मोरध्वज निहालचंद माने जाते हैं जिन्होंने राजस्थान की मोना लीज़ा कहा जाने वाली बनी-ठनी पेंटिंग बनाई थी जबकि अन्य इस शैली के अमीरचंद, धन्ना, छोटू, बदनसिंह, सीताराम, नानकराम, रामनाथ, सवाईराम जोशी, सीताराम इत्यादि भी प्रमुख चित्रकार हैं।

बनी-ठनी

किशनगढ़ चित्रशैली के चित्रकारों ने बनी-ठनी को राधा के प्रतीक के रूप में भी चित्रित किया है। बनी-ठनी को एरिक डिकिन्सन ने भारत की मोना लीज़ा कहा है। भारत सरकार के द्वारा बनी-ठनी डाक टिकिट मई १९७३ को जारी किया था, जिससे यह पूरे देशभर में प्रसिद्घ हो गई।
किशनगढ़ की बनी-ठनी चित्रशैली में सावंत सिंह के काल में अमरचंद के द्वारा चांदनीरात की संगोष्ठी नामक चित्र बनाया गया था। नागरीदास चित्रकार ने अपनी प्रेयसी बनी-ठनी के अपूर्व प्रेम में प्रेरित होकर अनेक चित्र और आकृतियों का निर्माण करवाया था।
इस शैली को प्रकाश में लाने का श्रेय एरिक डिकिन्सन तथा डॉ फ़ैयाज़ अली को है। किशनगढ़ की इस शैली में कला, प्रेम और भक्ति का सर्वांगीण विकास इस शैली में है।

शैली की विशेषता

किशनगढ़ चित्रशैली के चेहरे लंबे ,कद लंबा और नाक नुकीली रहती है। स्थानीय गोदोला तालाब तथा किशनगढ़ के नगर से दूर दिखाया जाना भी इस शैली की विशेषता में है। इस शैली में सफेद, गुलाबी व सिंदूरी रंगों में केले के वृक्ष ,झील का दृश्य ,हंस, बतख, सारस, बगुला, तैरती हुई नौकाएं तथा प्रेमालाप करते राधा-कृष्ण का सुंदर चित्रण किया गया है।
मंगलसूत्र

मंगलसूत्र एक हार (माला) होता है जिसे विवाह के समय कन्या को वर द्वारा पहनाया जाता है। विवाह के उपरान्त इसे वह जीवन भर धारण करती है। अतः मंगलसूत्र विवाहित स्त्री का परिचायक भी है।
मंगलसूत्र धारण करने की प्रथा भारत के अतिरिक्त नेपाल और श्रीलंका में भी है। मंगलसूत्र पहनने (मांगल्यधारण) की रीति मनुस्मृति में वर्णित है।
ओखी चक्रवात

मौसम संबंधी इतिहास

20 नवंबर को, कीरोगी उष्णकटिबंधीय तूफान की शेष ऊर्जा से, थाईलैंड की खाड़ी के ऊपर एक नए निम्न दबाव वाले क्षेत्र का निर्माण होने लगा। अगले कई दिनों के दौरान, यह प्रणाली धीरे-धीरे पश्चिम की ओर बंगाल की खाड़ी में चली गई, लेकिन प्रतिकूल परिस्थितियों के कारण तूफान सदृण नहीं हो पाया। 29 नवंबर को, तूफान ने श्रीलंका के दक्षिण-पूर्वी तट से सदृण होना चालु हो गया, और आईएमडी ने तूफान को पहचानके रूप में BOB 07 नाम दिया। इसकी बढ़ती ताकत के कारण आईएमडी ने जल्द ही इसे ओखी चक्रवर्ती तूफान का नाम दे दिया। तूफान भारत में स्थित एक उपोष्णकटिबंधीय रिज की दक्षिणी परिधि के आसपास पश्चिम-उत्तर-पश्चिम की ओर चलने लगा। 1 दिसंबर तक तूफान पश्चिम की ओर बढ़ते हुए एक तीव्र चक्रवात तूफान में बदल गया था। जैसे ही ओखी अरब सागर में आगे बढ़ता गया, यह 31 डिग्री सेल्सियस (89 डिग्री फ़ारेनहाइट) समुद्री सतह के तापमान और कम हवा के दबाव के साथ घूम रहा था; और अब इसे सैटेलाइट द्वार एक 23 मील (37 किमी) के केन्द्र को साफ देखा जा सकता था।

तैयारी

ज्वारीय लहर के हमले से बचने के लिये लगभग 220 परिवारों को कोच्चि के तटीय इलाकों से विस्थापित किया गया। मुख्य रूप से पुन्थेथुदोउ और बाजार क्षेत्र के करीब 100 घर, डुब जाने के कारण स्कूलों को पुनर्वास शिविरों में बदल दिये गए हैं। चेलानम के 180 परिवार, कन्नमली के 17 और एडवानकाडु के 18 परिवारों को पुनर्वास केन्द्रों में स्थानांतरित कर दिया गया और शिविरों में दवा और भोजन सहित सभी आवश्यक उपलब्ध कराए जा रहे हैं।

श्री लंका

एक कम द्वाब के इस प्रणाली के कारण श्रीलंका में भारी वर्षा हुई, जिससे कम से कम 15 लोग मारे गए और 200,000 लोगों अपने स्थान से विस्थापित करना पड़ा। श्री लंका के आपदा प्रबंधन केंद्र के अनुसार, 16 जिलों के लगभग 77,000 लोग प्रभावित हुए हैं, जिसमें दक्षिणी तट सबसे अधिक प्रभावित हुआ हैं। 2 दिसंबर, 2017 को, चक्रवात श्रीलंका से भारत कि ओर मुड़ गया हैं।

भारत

भारत में, केरल और तमिलनाडु के तटीय क्षेत्रों के लोग इस चक्रवात से प्रभावित होने वाले पहले थे। एक प्रचंड़ तुफान के रूप में, यह चक्रवात तमिलनाडु और केरल के तट पर आ धमका, और यहाँ के बुनियादी ढांचे को नुकसान पहुँचाते हुए करीब 15 लोगों की जान ले ली। इस चक्रवात में अनुमानित 14 लोग मारे गये हैं, और कई अन्य लोग लापता हैं। 2 दिसंबर 2017 को, चक्रवात लक्षद्वीप तक पहुँच गया। एक्युवैदर के मुताबिक, गुजरात में भी बारिश की संभावना हैं।
भारतीय नौसेना और तटरक्षक बल ने लक्षद्वीप के तटीय क्षेत्रों में फंसे मछुआरों के लिए एक खोज अभियान चलाया हैं। 223 लोगों को बचाया गया, जबकी कुछ शव भी पाए गए हैं। केरल के एरनाकुलम जिले के तटीय क्षेत्रों में चक्रवात से कफी प्रभावित हैं। लगभग 2,648 लोगों को कोच्चि के बाहर सात आश्रयों में रखा गया हैं। चक्रवात के 3-4 दिसंबर 2017 से पाकिस्तान के तटीय इलाकों की ओर बढ़ने की संभावना हैं।
वीरेंद्र कश्यप

वीरेंद्र कश्यप भारतीय जनता पार्टी से सम्बद्धता रखने वाले एक भारतीय राजनीतिज्ञ हैं। वह 2009 और 2014 के आम चुनावों में हिमाचल प्रदेश के शिमला से लोकसभा के लिए निर्वाचित हुए हैं।
न्योरा घाटी राष्ट्रीय उद्यान

विस्तार

== विशेषता ==लाल पंडा
लालजी सिंह

जीवन परिचय

उत्तर प्रदेश में जौनपुर जिले के सदर तहसील एवं सिकरारा थाना क्षेत्र के कलवारी गांव के निवासी स्व॰ ठाकुर सूर्य नारायण सिंह के पुत्र के रूप में पांच जुलाई 1947 को डॉ॰ लालजी सिंह का जन्म हुआ था। इण्टरमीडियेट तक शिक्षा जिले में लेने के बाद उच्च शिक्षा के लिये 1962 में श्री सिंह बीएचयू गये जहां पर उन्होंने बीएससी एमएससी व पीएचडी की उपाधि प्राप्त की। वर्ष 1971 में पीएचडी की उपाधि प्राप्त करने के बाद वे कोलकाता गये जहां पर साइंस में 1974 तक एक फोलोशिप के तहत रिसर्च किया। इसके बाद वे छह माह की फोलोशिप पर यू॰के॰ गये और तीन माह की बढोत्तरी लेकर नौ माह बाद वापस भारत आये। जून 1987 में सीसीएमबी हैदराबाद में वैज्ञानिक पद पर कार्य करने लगे और 1998 से 2009 तक वहां का निदेशक रहे।
नागणेच्या मां

नागणेच्या माँ  (नागणेची मां) (अंग्रेज़ी: Nagnechiya Maa) सूर्यवंशी राठौड़ राजपूतों की एक कुलदेवी है। इतिहास के अनुसार राव शिओजी के पोत्र राव दूहड़ एक बार कन्नौज गए जहां पर राठौड़ राज करते थे। और इन्होंने राजस्थान के बाड़मेर ज़िले में नागणेच्या मां के मन्दिर की स्थापना की थी। मन्दिर में देवी को हर हिन्दू पूजा पाठ कर सकता है।१२०० ईस्वी में राव दूहड़ जी ने मां को शक्ति और देवी के रूप में देखा तब इन्होंने राठौड़ों की कुलदेवी रख दिया। पूर्व में कन्नौज में ज्योत नहीं करने देते थे इस कारण दूहड़ जी ने राजस्थान के खेड़ क्षेत्र में एक मन्दिर का निर्माण करवाया। नागणेची माता का मन्दिर नागाणा में हैं और राजपूत वंश के सभी लोग माता की पूजा करते है ।
जयेन्द्र सरस्वती

जयेन्द्र सरस्वती (जन्म: सुब्रहमण्यम महादेव अय्यर) (१८ जुलाई १९३५ – २८ फरवरी २०१८) दक्षिण भारत के तमिलनाडु राज्य के काँचीपुरम नगर में स्थित कांची कामकोटि पीठ के ६९वें शंकराचार्य थे। उन्हें वेदों के ज्ञाता माना जाता है, और जून २००३ में उन्हें काँची पीठ के शंकराचार्य के पद पर आसीन हुए पचास वर्ष हो गए थे। सन् १९८३ में उन्होंने शंकर विजयेन्द्र सरस्वती को अपना उत्तराधिकारी घोषित किया था। १८ जुलाई १९३५ को उनका देहान्त हो गया।
अर-रक्का

इतिहास

रक्का की स्थापना 335 ईस्वी में बेजेन्टाइन यानी पूर्वी रोमन साम्राज्य में हुई थी। तब इसे कैलिनिकस नाम से जाना जाता था यह उस काल का आर्थिक और सैन्य केंद्र हुआ करता था-796-809 ईस्वी तक रक्का,अब्बासी खलीफा हारुन अल रशीद के शासनकाल में राजधानी थी। उस दौर में यह सांस्कृतिक केंद्र था इसके बाद 1260 ईस्वी में मंगोलों के आक्रमण में शहर तहस-नहस हो गया। तब हजारों की संख्या में लोगों ने पलायन किया लेकिन 1380 ईस्वी में शहर फिर से खड़ा हुआ। और इसे सीरिया का छठवां सबसे बड़ा नगर माना जाता है।
ऑक्सफ़र्ड विश्वविद्यालय

यूनिवर्सिटी ऑफ़ ऑक्सफ़र्ड या हिंदी में ऑक्सफ़र्ड विश्वविद्यालय (अंग्रेज़ी: University of Oxford यूनिवर्सिटि ऑफ ऑक्स्फोर्ड, संक्षेप में ऑक्सॉन), 
ऑक्सफोर्ड, इंग्लैंड, में स्थित, इंगलैंड का सबसे पुराना विश्वविद्यालय है।
इसके साथ 39 कॉलेज संबद्ध हैं, जिनमें काफी बड़ी संख्या में स्नातक और परास्नातक विषयों की पढाई कराई जाती हैं। इसमें 18000 से ज्यादा छात्र पढ़ाई कर रहे हैं, जिनमें से एक चौथाई विदेशी छात्र हैं।
बैंकिंग कॉरस्पॉण्डेण्ट

पृष्ठभूमि

गाँव-गाँव में बैंकों की शाखाएँ खोलना बैंकों के लिए फायदे का सौदा नहीं है क्योंकि कम जनसंखया के कारण लाभ कम होता है लेकिन लागत पूरी आती है। इस बात को ध्यान में रखते हुए जनवरी 2006 में भारतीय रिज़र्व बैंक ने बैंको को दूर दराज के क्षेत्रों तक बैंकिंग व वित्तीय सेवाएँ पहुँचाने के लिए बिचौलिए के रूप में सेवाप्रदाताओं का उपयोग करने की अनुमति दी जिन्हें "बिज़नेस फैसिलिटेटर" (Business Facilitators, BFs) अथवा "बैंकिंग (या बिज़नेस) कॉरस्पॉण्डेण्ट" (Banking (or Business) Correspondents, BCs) नाम दिया गया।
अल्केमिस्ट

कहानी का संक्षिप्त विवरण

यह कहानी 'सेंटियागो' नामक एक बालक द्वारा अपनी नियति तक पहुंचने की एक आलोकिक कहानी है । यह बालक अपनी घुमक्कर अभिरुचियों के कारण एक गडरिया बन जाता है। यह् कहानी आदि शंकराचार्य के 'अद्वैतवाद दर्शन' एवं अरविंदो के 'समग्र अद्वैतवाद दर्शन' से प्रभावित दिखाई देती है जहां प्रकृति का प्रत्येक कण् उस निराकार सत्ता की अभिव्यक्ति के रूप में दर्शाया प्रतीत होता है जिस कारण प्रत्येक जीव स्वत: ही अपने विकास की चरम अवस्था में पंडित दीनदयाल के एकत्म-मानववाद की आधारशिला पर विश्वत्मा से एकाकार करने हेतु आतुर दिखाई देता है इस कहानी में 'सेंटियागो' प्रकृति के प्रत्येक कण से कुछ सीखता है जिसे वह 'शकुन' कहता है ।
यह कहानी 'मकतूब ' अर्थात 'तुम्हारी नियति लिखी जा चुकी है' पर आधारित है। ईश्वर ने हर व्यक्ति के लिए एक पथ बनाया है तुम्हे बस उन चिन्हो को पहचानना व समझना होगा, जो उसने तुम्हारे लिए छोड़े हैं; और इन चिन्हो प्रकृति से एकाकार कर ही पहचाना व समझा जा सकता है जिसके लिए एक ही तरीका है और वह है 'कर्म'
इस कहानी में 'सेंटियागो' घुमक्कड़ी जीवन के आनंद व रोमांच के साथ-साथ प्रकृति के पद चिन्हों को समझता हुआ स्पेन के अंडलूसिया प्रदेश से खाडी पार कर अफ्रीका महाद्वीप, फिर सहारा मरुस्थलपार कर मिस्र के पिरामिड  पहुंचता है और अंततः नियति द्वारा निर्धारित अपने खजाने को प्राप्त कर लेता है।

दार्शनिक  पक्ष

यह एक अलौकिक उपन्यास है। जिसको पढ़ते समय आपको  प्लेटो के तत्व मीमांसा दर्शन, आदि शंकराचार्य के अद्वैत वेदांत दर्शन,श्री अरविंदो के पूर्ण द्वैत्तवाद एवम पंडित दीनदयाल उपाध्याय के एकात्म मानववाद की अनुभुति स्वत: ही होने लगेगी ।
विस्कोस

विस्कोस, एक श्यान कार्बनिक तरल है, जिसका प्रयोग रेयान और सेलोफेन आदि को बनाने में किया जाता है। विस्कोस को अक्सर रेयान का पर्याय माना जाता है जो, एक मुलायम तंतु है और सामान्यतः कमीजें, शॉर्ट्स, कोट, जैकेट, जैसे बाहरी वस्त्र बनाने में प्रयुक्त होता है।

उत्पादन

सबसे पहले लकड़ी की घुलनशील लुगदी को कास्टिक सोडा में घोला जाता है और, एक निर्धारित समय के बाद इसे पुन: मथ कर पकने (लम्बे समय के लिए यूँ ही छोड़ देना) के लिए छोड़ दिया जाता है। पकाने की प्रक्रिया से विस्कोस की श्यानता बढ़ती है। इसे जितना अधिक पकाया जायेगा उतना ही इसकी श्यानता में भी वृद्धि होगी। इसके बाद पकी हुई लुगदी का उपचार कार्बन डाइसल्फ़ाइड के साथ किया जाता है जिसके फलस्वरूप, पीले रंग का सेलूलोज़ ज़ैंथेट (cellulose xanthate) बनता है। इसे फिर से एक कम सान्द्रता वाले कास्टिक सोडा विलयन में घोला जाता है। यह विस्कोस निर्माण का प्रारंभिक चरण है। इस प्रक्रिया के दौरान धागे में चमक लाने के लिए क्षारीय सेलूलोज़ में एसीटेट डोप मिलाई जाती है।